**Felvételi tájékoztató ANDRAGÓGIA mesterszakra jelentkezők számára**

A felvételi vizsga szóbeli formában történik legalább 2 fős szakmai bizottság előtt, akik a Debreceni Egyetem Bölcsészettudományi Kar Nevelés- és Művelődéstudomány Intézet oktatói közül kerülnek ki. A felvételi során az alább felsorolt 10 témakörből húz egyet a jelölt, amelyet min. 15 percig dolgozhat ki, majd 10 percben mutat be.

A szóbeli felelet során elsőként motivációs elbeszélgetés történik a jelentkező eddigi végzettsége(i)ről, az andragógia MA szakra való jelentkezése motivációiról. Ezt követően a kihúzott témakör vázlatát kérjük ismertetni, amely alapján a vázlatnak a bizottság által kért témaköreit mutatja be a jelentkező, és a bizottság feltett kérdéseire válaszol. A felvételi során az eddigi gyakorlati tapasztalatokkal kapcsolatosan is tehet fel kérdést a bizottság (munkahelyi és/vagy szakmai gyakorlatok, önkéntes munka stb. során szerzett tapasztalatok egyaránt jók).

Elvárt, hogy a jelentkezők a felnőttképzés alapvető folyóiratait ismerje (Felnőttképzési Szemle, Szakképzési Szemle, Educatio, Új Pedagógiai Szemle, Életpálya-tanácsadás, Munkaügyi Szemle stb.), és azokból min. 1-2 frissebben megjelent tanulmány tartalmát ismertetni tudja.

**A felvételi témakörök és ajánlott szakirodalmak:**

1. A hazai andragógiatörténet főbb állomásai

Juhász Erika (2016): A felnőttek képzése és művelődése egykor és ma Magyarországon. Debrecen, Csokonai Kiadó 12-42. http://mek.oszk.hu/16200/16283/

Juhász Erika (2009): A hazai felnőttképzés kialakulásának és fejlődésének történeti áttekintése. In: Henczi Lajos (főszerk): Felnőttoktató. Budapest, Nemzeti Tankönyvkiadó, 213-217. p.

2. A felnőttoktatás hazai intézményrendszere, valamint a nemzetközi intézményrendszer bemutatása egy választott ország példáján keresztül

Juhász Erika (2016): A felnőttek képzése és művelődése egykor és ma Magyarországon. Debrecen, Csokonai Kiadó 78-94. http://mek.oszk.hu/16200/16283/

Maróti Andor (2010): Nemzetközi összehasonlító felnőttoktatás. Budapest, Nemzeti Tankönyvkiadó vagy: az UNESCO felnőttképzési országjelentései közül valamely országé. Az országjelentések elérhetőek: <https://uil.unesco.org/adult-education/global-report/national-reports>

3. A felnőtt személyiség és a felnőtt tanuló jellemzői. Speciális felnőttképzési csoportok (a szakirodalom és munkahelyi és/vagy szakmai gyakorlatai példáival)

Bodnár Gabriella (2009): A felnőttkor, a felnőttség kritériumai. In: Henczi Lajos (főszerk.): Felnőttoktató. Budapest, Nemzeti Tankönyvkiadó, 218-231.

Györgyi Zoltán (2001): Tanulás felnőttkorban. Budapest, OKI file:///C:/Users/User/Downloads/241\_GyZFelnottkoriTanulas.pdf

Henczi Lajos (2009): A felnőttek tanulási stílusai. In: Henczi Lajos (főszerk.): Felnőttoktató. Budapest, Nemzeti Tankönyvkiadó, 284-292. p.

4. A humán erőforrás fejlesztés főbb területeinek jellemző vonásai és gyakorlata (a munkahelyi és/vagy szakmai gyakorlatai példáival)

Bakacsi Gyula (etal.) (2006): Stratégiai emberi erőforrás menedzsment. Budapest, Akadémiai Kiadó vagy

Gyökér Irén – Finna Henrietta – Daruka Eszter (2015): Emberierőforrás-menedzsment. Budapest, Budapest Műszaki és Gazdaságtudományi Egyetem

vagy más emberi erőforrás menedzsment szakirodalom alapján az emberi erőforrás menedzsment főbb területei (toborzás, kiválasztás, ösztönzésmenedzsment stb.).

5. A marketing és PR alapfogalmai és lehetséges alkalmazása a felnőttképzés gyakorlatában (szakmai gyakorlatai példáival)

Szabó József (2003): Vállalkozási és marketing ismeretek. Debrecen, Prokt Kiadó, 176-222. p.

6. A felnőttképzési jogi háttere hazánkban

Farkas Éva – Henczi Lajos (2014): A felnőttképzés új szabályozása Felnőttképzési kézikönyv Budapest, Magyar Kereskedelmi és Iparkamara [https://mkik.hu/uploads/documentitem/41/felnottkepzesi-kezikoenyv-1534419024.pdf 1-39](https://mkik.hu/uploads/documentitem/41/felnottkepzesi-kezikoenyv-1534419024.pdf%201-39).

Vonatkozó jogi dokumentumok, elsősorban a felnőttképzési törvény ismerete

7. A felnőttképzési programok tervezési folyamata

Juhász Erika (szerk.) (2009): A képzési folyamat tervezése és irányítása. In: Henczi Lajos (főszerk.): Felnőttoktató. Budapest, Nemzeti Tankönyvkiadó, 380-387. p.

Juhász Erika (2009): Tréningek tervezése és szervezése. In: Henczi Lajos (főszerk.): Felnőttoktató. Budapest, Nemzeti Tankönyvkiadó, 328-332. p.

8. Projekt ciklus menedzsment, pályázás és pályázati lehetőségek a felnőttképzésben

Juhász Erika (2009): Felnőttoktató pályázatírói szerepkörben. In: Henczi Lajos (főszerk): Felnőttoktató. Budapest, Nemzeti Tankönyvkiadó, 466-472. p.

Henczi Lajos (2009): Felnőttoktató (projekt)menedzseri szerepkörben. In Henczi Lajos (főszerk): Felnőttoktató. Budapest, Nemzeti Tankönyvkiadó, 452-466. p.

Görög Mihály (2001): Általános projektmenedzsment. Budapest, Aula Kiadó – a projekt ciklus menedzsment bemutatása

Az Európai Unió és az Új Széchenyi Terv aktuális felnőttképzési pályázati forrásai

9. A felnőttképzés módszerei

Kerülő Judit (2009): A módszerek kiválasztását befolyásoló tényezők. In: Henczi Lajos (főszerk): Felnőttoktató. Budapest, Nemzeti Tankönyvkiadó, 308-313. p.

Balogh Andrásné – Vidékiné Reményi Judit (2009): Új módszerek. In: Henczi Lajos (főszerk): Felnőttoktató. Budapest, Nemzeti Tankönyvkiadó, 313-325. p.

Cserné Adermann Gizella (2006): A felnőttek tanulásának, tanításának új, korszerű módszerei az élethosszig tartó tanulás aspektusából. In Koltai Dénes – Lada László (szerk.): Az andragógia korszerű eszközeiről és módszereiről. Budapest, Nemzeti Felnőttképzési Intézet 85-104. p.

10. A szakképzés szerkezeti, tartalmi jellemzői

Farkas Éva (2009): A szakképzés tartalmi, szerkezeti jellemzői. In: Henczi Lajos (főszerk): Felnőttoktató. Budapest, Nemzeti Tankönyvkiadó, 164-186. p.